Το **Ντούισμπουργκ** (γερμ. *Duisburg*) είναι πόλη της Γερμανίας και βρίσκεται στο κρατίδιο της Βόρειας Ρηνανίας-Βεστφαλίας, στο δυτικό άκρο της κοιλάδας του Ρουρ. Έχει πληθυσμό 500.914 (*Δεκέμβριος 2005*) και είναι η πέμπτη μεγαλύτερη πόλη του κρατιδίου. Η πόλη είναι χτισμένη και στις δυο όχθες του ποταμού Ρήνου. Ξεπέρασε τους 100.000 κατοίκους και έγινε μεγαλούπολη το 1904.

Το λιμάνι της πόλης στην περιοχή Ρούρορτ (*Ruhrort*) είναι το μεγαλύτερο εσωτερικό λιμάνι της Ευρώπης.

Γεωγραφία
---------

### Χωρική κατάσταση

Το Ντούισμπουργκ βρίσκεται στην εκβολή του ποταμού Ρουρ στον Ρήνο. Η πόλη εκτείνεται και στις δυο όχθες των ποταμών αυτών. Στον βορρά της πόλης ο Έμσερ χύνεται στον Ρήνο. Το ψηλότερο σημείο της πόλης (82,52 μέτρα) βρίσκεται στο Χάους Χάρτενφελς, ενώ το χαμηλότερο (14,85 μέτρα) βρίσκεται στην περιοχή Βάλσουμ. Στον περιφερειακό προγραμματισμό η πόλη είναι ταξινομημένη ως ανώτερο κέντρο.

### Γειτονικές επαρχίες και πόλεις

Το Ντούισμπουργκ συνορεύει στη δύση και στο βορρά με τις πόλεις Μερς, Ράινμπεργκ και Ντίνσλακεν της επαρχίας Βέζελ, στην ανατολή με τις ανεξάρτητες από επαρχία πόλεις Όμπερχαουζεν και Μιλχάιμ, στο νότο με την πόλη Ράτινγκεν της επαρχίας Μέτμαν, την πόλη Μερμπούς της επαρχίας Νόις και τις ανεξάρτητες από επαρχία πόλεις Ντίσελντορφ και Κρέφελντ.

Ιστορία
-------

### Ρωμαϊκή περίοδος

Σύγχρονες αρχαιολογικές μελέτες δείχνουν ότι το σημερινό παζάρι χρησιμοποιούνταν ήδη τον 1ο αιώνα. Έγινε εμπορικό κέντρο της πόλης τον 5ο αιώνα. Η ίδια η πόλη βρισκόταν στο "Χέλβεγκ" (Hellweg), μια σημαντική μεσαιωνική εµπορική διαδρομή που συνέδεε την ανατολική µε τη δυτική περιφέρεια και την οποία φρουρούσαν οι Ρωμαίοι στο σημείο του Ντούισμπουργκ, όπου περνούσε τον ποταμό Ρήνο. Το 420 οι Φράγκοι ανέλαβαν τον παλιό ρωμαϊκό οικισμό και την επαναποίκισή του. Το 883 Νορμανδοί κατέκτησαν το Ντούισμπουργκ. Την εποχή εκείνη η πόλη αναφέρεται για πρώτη φορά σε ιστορικό έγγραφο. 

### Μεσαίωνας

Χάρτης του Ντούισμπουργκ, 1566
Λόγω της ευνοϊκής γεωγραφικής θέσης του οικισμού χτίστηκε παλατινάτο και σύντομα χορηγήθηκαν τα δικαιώματα της ελεύθερης πόλης. Το Ντούισμπουργκ έγινε μέλος της χανσεατικής ενώσεως. Περίπου το 1000 ο ποταμός Ρήνος μετακίνησε την ροή του και απομακρύνθηκε στα δυτικά της πόλης. Η αλλαγή αυτή έθεσε τέλος στην εμπορική εξέλιξη της πόλης, η οποία στο εξής μετατράπηκε σε σχετικά ασήμαντη γεωργική πόλη. Οι εργασίες του χαρτογράφου Γεράρδου Μερκάτωρ και η ίδρυση πανεπιστημίου το 1655 έκαναν ξανά γνωστή την πόλη ως "Λόγιο Ντούισμπουργκ" ("Duisburgum Doctum"). 

* περίπου το 1000, ο ποταμός Ρήνος απομακρύνεται από το Ντούισμπουργκ
* 1120 κατασκευή του τείχους της πόλεως
* 1279 ο αυτοκράτορας Λοθάριος Γ΄ χορηγεί τα δικαιώματα της ελεύθερης πόλης
* 1445 ανατρέφθηκε επίθεση του Αρχιεπίσκοπου Κολωνίας
* 1566 ο Ιωάννης Κορπούτιος (Johannes Corputius) ολοκληρώνει το χάρτη του Ντούισμπουγκ
* 1666 ως τμήμα του Δουκάτου της Κλέβης το Ντούισμπουργκ γίνεται μέρος του Βρανδεμβούργου και έτσι της Πρωσίας

### Το μεγαλύτερο Βιομηχανικό Κέντρο - Ντούισμπουργκ

Με την άνοδο των βιομηχανιών καπνού και κλωστοϋφαντουργίας κατά το 18ο αιώνα η πόλη του Ντούισμπουργκ έγινε ένα από τα μεγαλύτερα βιομηχανικά κέντρα. Αργότερα μεγάλες βιομηχανικές επιχειρήσεις όπως οι παραγωγοί σιδήρου και χάλυβα (Thyssen και Krupp) συνέβαλαν σημαντικά στην ανάπτυξη της πόλης. Χτίστηκαν μεγάλες περιοχές κατοικίας κοντά στις περιοχές παραγωγής για τους νέους εργάτες και τις οικογένειές τους.

* 1824 η κατασκευή του εργοστασίου θειικού οξέος *Fr. W. Curtius* σημαίνει την έναρξη της βιομηχανικής εποχής στο Ντούισμπουργκ.
* 1828 ο Φραντς Χάνιελ κατασκευάζει ναυπηγείο για ατμόπλοια
* 1846 σιδηρόδρομος προς Ντίσελντορφ
* 1847 σιδηρόδρομος πρός Μίντεν μέσω Ντόρτμουντ
* 1873 το Ντούισμπουργκ γίνεται ανεξάρτητη αστική περιφέρεια.
* 1904 γέννηση του 100.000ού κατοίκου (Ερνστ Ρ. Στράουμπε)
* 1921 το γαλλικό πεζικό καταλαμβάνει την πόλη στις 8 Μαρτίου για την εξασφάλιση της πληρωμής των γερμανικών αποζημιώσεων που καθόριζε η συνθήκη των Βερσαλλιών.
* 1938 (Νοέμβριος) Οι εθνικοσοσιαλιστές καταστρέφουν την εβραϊκή συναγωγή.

Ο θυρεός της πόλης στο δημαρχείο του Ντούισμπουργκ.
### Β' Παγκόσμιος Πόλεμος

Σαν σημαντικό βιομηχανικό κέντρο του Ρουρ με εγκαταστάσεις χημικής, χαλυβουργικής και βιομηχανίας σιδήρου, το Ντούισμπουργκ αποτέλεσε κύριο στόχο των συμμαχικών βομβαρδιστικών. Εκτός από τις βιομηχανικές περιοχές δέχτηκαν και κατοικημένες περιοχές σφοδρότατους βομβαρδισμούς. Συνολικά 299 επιθέσεις βομβαρδιστικών κατέστρεψαν σχεδόν τελείως τον παραδοσιακό χαρακτήρα της πόλης. 80% των κατοικημένων κτηρίων καταστράφηκαν τελείως ή υπέστησαν ζημιές. Σχεδόν η ολόκληρη πόλη έπρεπε να επανοικοδομηθεί μετά τον πόλεμο. 

* 1941 μεταξύ τις 12 και 13 Ιουνίου βρετανικά βομβαρδιστικά ρίχνουν συνολικά 445 τόνους βομβών στην πόλη.
* 1943 577 βρετανικά βομβαρδιστικά καταστρέφουν στις 12 και 13 Μαΐου το παλιό κέντρο της πόλης ρίχνοντας 1599 τόνους βομβών αφήνοντας άστεγους 96.000 κατοίκους.
* 1944 Η πόλη υφίσταται μεγάλες ζημιές, αφού ρίχνονται 2000 τόνοι βομβών στις 22 Μαΐου. Στις 14 Οκτωβρίου 2018 βομβαρδιστικά του τύπου Halifax, Lancaster και Mosquito ρίχνουν περίπου 4000 τόνους βομβών στην πόλη κατά την Επιχείρηση Τυφώνας.
* 1945 Η πόλη δέχεται επιθέσεις πυροβολικού (από τις 3 Απριλίου). Στις 12 Απριλίου την καταλαμβάνουν στρατιωτικές μονάδες των ΗΠΑ (9η Στρατιά).

### Love Parade

Στις 24 Ιουλίου του 2010, κατά τη διάρκεια του μουσικού φεστιβάλ *Love Parade* που διοργανώθηκε στο Ντούισμπουργκ, σημειώθηκε συνωστισμός στην υπόγεια σήραγγα του χώρου διεξαγωγής των συναυλιών με αποτέλεσμα 21 άνθρωποι να ποδοπατηθούν μέχρι θανάτου και περισσότεροι από 500 να τραυματιστούν.

Οικονομία και υποδομή
---------------------

### Το λιμάνι του Ντούισμπουργκ

Το "Duisport"  είναι το μεγαλύτερο εσωτερικό λιμάνι της Ευρώπης. Επισήμως αναφέρεται ως "θαλάσσιος λιμένας" επειδή τα ποντοπόρα σκάφη ποταμών πηγαίνουν στους λιμένες της Ευρώπης, της Αφρικής και της Μέσης Ανατολής. Πολυάριθμες αποβάθρες βρίσκονται κυρίως στις εκβολές του ποταμού Ρουρ.

Κάθε έτος περισσότεροι από 40 εκατομμύριο τόνοι διάφορων αγαθών μετακινούνται με περισσότερα από 20.000 σκάφη που φτάνουν στο λιμένα.

Οι δημόσιες λιμενικές εγκαταστάσεις βρίσκονται σε συνολική έκταση 7,4 χλμ ². Υπάρχουν 21 αποβάθρες που καλύπτουν έκταση 1,8 χλμ ². Η έκταση του Λογιστικού Κέντρου Λόγκπορτ του Ντούισμπουργκ (Logport Logistic Center Duisburg) καλύπτει έκταση 2,65 χλμ ². Επίσης πολυάριθμες επιχειρήσεις διατηρούν ιδιωτικές αποβάθρες και διακινούν κατά μέσο όρο περίπου 70 εκατομμύριο τόνους αγαθών ετησίως.

Διάσημοι κάτοικοι
-----------------

* Γεράρδος Μερκάτωρ

Παραπομπές
----------

1. ↑  (Γερμανικά) *register of German municipalities (4th quarter 2022)*. Federal Statistical Office. 12  Ιανουαρίου 2023. www.destatis.de/DE/Themen/Laender-Regionen/Regionales/Gemeindeverzeichnis/Administrativ/Archiv/GVAuszugQ/AuszugGV4QAktuell.html. Ανακτήθηκε στις 12  Φεβρουαρίου 2023.
2. ↑  «Veranstalter gibt Polizei Schuld an Eskalation» (στα Γερμανικά). *Der Spiegel*. 26 Ιουλίου 2010. Ανακτήθηκε στις 26 Ιουλίου 2010.
3. ↑  «Ιστοσελίδα του λιμένα». Αρχειοθετήθηκε από το πρωτότυπο στις 6 Οκτωβρίου 2006. Ανακτήθηκε στις 29 Ιουνίου 2006.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ντούισμπουργκ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντούισμπουργκ** |

* Ιστοσελίδα του Ντούισμπουργκ
* Ιστοσελίδα του Πανεπιστημίου Ντούισμπουργκ-Έσσεν (αγγλικά)
* Ντούισμπουργκ στο Curlie

  


|  |  |  |  |  |
| --- | --- | --- | --- | --- |
| 

| π • σ • ε
Πόλεις της Βόρειας Ρηνανίας-Βεστφαλίας |
| --- |
|  |
| Λογότυπο της Βόρειας Ρηνανίας-Βεστφαλίας | 
* Άαχεν
* Βάρεντορφ
* Βέζελ
* Βόννη
* Βούπερταλ
* Γκελζενκίρχεν
* Γκίτερσλο
* Έσσεν
* Ένεπε-Ρουρ
* Ζίγκεν-Βίττγκενστάιν
* Ζόλινγκεν
* Ζοστ
* Ίζερλον
* Κλέβε
* Κολωνία
* Κρέφελντ
* Κόσφελντ
* Λεβερκούζεν
* Μέτμαν
* Μύλχαϊμ
* Μύνστερ
* Μίντεν-Λίμπεκε
* Μενχενγκλάντμπαχ
* Μπέργκις Γκλάντμπαχ
* Μπίλεφελντ
* Μπόρκεν
* Μπότροπ
* Μπόχουμ
* Ντίρεν
* Ντίσελντορφ
* Ντόρτμουντ
* Ντούισμπουργκ
* Όλπε
* Όμπερχαουζεν
* Οϊσκίρχεν
* Ούνα
* Πάντερμπορν
* Ρεκλινγκχάουζεν
* Ρέμσαϊντ
* Στάινφουρτ
* Φίρζεν
* Χάγκεν
* Χάινσμπεργκ
* Χαμ
* Χέξτερ
* Χέρνε
* Χέρφορντ
 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γερμανικές πόλεις βάσει πληθυσμού |
| --- |
|  |
| 1.000.000+ | 
* Βερολίνο
* Κολωνία
* Αμβούργο
* Μόναχο
 |
|  |
| 500.000+ | 
* Βρέμη
* Ντόρτμουντ
* Δρέσδη
* Ντύσσελντορφ
* Έσσεν
* Φραγκφούρτη
* Αννόβερο
* Λειψία
* Νυρεμβέργη
* Στουτγκάρδη
 |
|  |
| 200,000+ | 
* Άαχεν
* Άουγκσμπουργκ
* Μπίλεφελντ
* Μπόχουμ
* Βόννη
* Μπράουνσβαϊγκ
* Κέμνιτς
* Ντούισμπουργκ
* Ερφούρτη
* Φράιμπουργκ
* Γκελζενκίρχεν
* Χάλλε (Ζάαλε)
* Καρλσρούη
* Κίελο
* Κρέφελντ
* Λύμπεκ
* Μαγδεβούργο
* Μάιντς
* Μάνχαϊμ
* Μύνστερ
* Μενχενγκλάντμπαχ
* Όμπερχαουζεν
* Ρόστοκ
* Βίζμπαντεν
* Βούπερταλ
 |
|  |
| 100.000+ | 
* Μπέργκις Γκλάντμπαχ
* Μπότροπ
* Μπρεμερχάφεν
* Κότμπους
* Ντάρμστατ
* Έρλανγκεν
* Φυρτ
* Γκέτινγκεν
* Χάγκεν
* Χαμμ
* Χαϊδελβέργη
* Χαϊλμπρόν
* Χέρνε
* Χίλντεσχαϊμ
* Ίνγκολστατ
* Ιένα
* Κάσσελ
* Κόμπλεντς
* Λεβερκούζεν
* Λούντβιχσχαφεν
* Μερς
* Μύλχαϊμ
* Νόις
* Όφενμπαχ
* Όλντενμπουργκ
* Οσναμπρύκ
* Παντερμπόρν
* Πφόρτσχαϊμ
* Πότσδαμ
* Ρεκλινγκχάουζεν
* Ρέγκενσμπουργκ
* Ρέμσαϊντ
* Ρόιτλινγκεν
* Σααρμπρύκεν
* Σαλτσγκίτερ
* Ζίγκεν
* Ζόλινγκεν
* Τριρ
* Ουλμ
* Βόλφσμπουργκ
* Βύρτσμπουργκ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 139543031
* LCCN: n89667772
* GND: 4013284-5
* BNF: cb11974263q (data)
* NKC: ge134138

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |

Συντεταγμένες: 51°25′56″N 6°45′40″E﻿ / ﻿51.4323°N 6.761°E﻿ / 51.4323; 6.761